Diari Oficial de la Generalitat Valenciana


Sumari del DOGV 9937, del 16-09-2024 (2024/9089)

RESOLUCIÓ de 26 d’agost de 2024, per la qual es proveïxen, pel sistema de lliure designació, els llocs de treball de LABORA, Servei Valencià d'Ocupació i Formació, anunciats per la convocatòria 94/2024, de 3 de juny de 2024.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9937

Data del DOGV
:   16-09-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/9089

CVE
:   XLDX-U-2095-1021

Data del document
:   26-08-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Vista la Resolució de 3 de juny de 2024, de la Direcció General de Funció Pública, per la qual es convoca la provisió, pel sistema de lliure designació, dels llocs de treball de naturalesa funcionarial números 22853, 22508, 22499 i 27187, adscrits a LABORA, Servei Valencià d'Ocupació i Formació, convocatòria 94/2024 (DOGV 9867, 10.06.2024).

Vistos els informes preceptius i vinculants emesos amb data 28 de juny de 2024 per la Direcció General de Funció Pública, relatius al compliment dels requisits de participació per part de les persones sol·licitants interessades, per a la provisió corresponent, en esta convocatòria.

Vist l'informe favorable emés per l'òrgan competent, en relació amb la provisió dels llocs números 22491, 22126 i 27920, es considera que les persones seleccionades complixen els requisits exigits en la convocatòria, i tenint en compte els mèrits al·legats i acreditats, atenent la seua experiència professional, la seua formació i el coneixement de l'estructura, organització i funcions de LABORA, Servei Valencià d'Ocupació i Formació, es consideren les idònies per a ocupar el lloc al qual opten amb caràcter definitiu. D'altra banda, quant a la provisió del lloc número 22091, examinades les sol·licituds presentades, es considera que no s'ajusten al perfil professional proposat per al lloc.

Vist l'informe fiscal de conformitat de la Intervenció Delegada en esta conselleria.

De conformitat amb el que es disposa en les bases quarta i quinta de la resolució per la qual es convoca la provisió dels llocs pel sistema de lliure designació, així com en els articles 110 i 115 de la Llei 4/2021, de 16 d'abril, de la funció pública valenciana, i en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i en virtut de l'article 83 del Decret 81/2024, de 12 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat i de l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació (DOGV 9661, 14.08.2023),

RESOLC

*Primer*

Declarar desert el lloc de treball número 22259, L0-24 N296, cap del Servici Territorial de Gestió Administrativa i Coordinació d’Espais Labora d'Alacant.

Nomenar Juan Carlos Gómez Teruel, funcionari de carrera del subgrup A1, amb NRP \*\*\*1778\*\*\*, com a cap del Servici Territorial de Gestió Administrativa i Coordinació d’Espais Labora -València, lloc de treball número 22978, grup A1, complement de destinació nivell 28 i complement específic E050, sector general, adscrit a la Direcció Territorial de València de LABORA, Servici Valencià d'Ocupació i Formació.

Nomenar Olalla Vera Pastor, funcionària de carrera del subgrup A1, amb NRP \*\*\*9597\*\*\*, com a cap del Servici de Centres de Formació Professional per a l'Ocupació, lloc de treball número 22587, grup A1, complement de destinació nivell 28 i complement específic E050, sector general, adscrit a la Direcció General d'Ocupació i Formació de LABORA, Servici Valencià d'Ocupació i Formació.

Nomenar Jesús Ramírez Gutiérrez, funcionari de carrera del subgrup A1, amb NRP \*\*\*4878\*\*\*, com a cap del Servici d'Ordenació de la Formació Professional per a l'Ocupació, lloc de treball número 27569, grup A1, complement de destinació nivell 28 i complement específic E050, sector general, adscrit a la Direcció General d'Ocupació i Formació de LABORA, Servici Valencià d'Ocupació i Formació.

*Segon*

El cessament en els actuals llocs de treball del personal nomenat es produirà d'ofici el 30 de setembre de 2024. La presa de possessió en les noves destinacions tindrà efectes des de l'1 d'octubre de 2024.

La publicació de la present resolució produirà els efectes de la notificació a les persones interessades, d’acord amb el que es disposa en l'article 45.1.*b*  de la Llei 39/2015, d'1 d'octubre, del procediment administratiu comú de les administracions públiques.

Contra la present resolució, que posa fi a la via administrativa, es podrà interposar, potestativament, un recurs de reposició davant el mateix òrgan que va dictar l'acte objecte de recurs, en el termini d'un mes comptador des de l'endemà de la seua publicació, o recurs contenciós administratiu davant el Jutjat Contenciós Administratiu de València, o davant el jutjat contenciós administratiu en la circumscripció del qual tinga la persona demandant el seu domicili corresponent, en el termini de dos mesos comptador des de l'endemà de la seua publicació. Tot això de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna per a la defensa dels seus interessos.

  

València, 26 d'agost de 2024

José Antonio Rovira Jover

Conseller d'Educació, Cultura, Universitats i Ocupació.